Imaziɣen am nitni am yenselmen-nniḍen ssextanen iwarraw-nsen s leɛwayed yemxallafen seg temnaḍt ɣer tayeḍ. Deg temnaḍt-nneɣ nxeddem tameɣra tbeddu seg ass n lḥenni, deg-s ad wten lḥenni i wmextan akk d igerdan-nniḍen d telmezyin urnezwij ara, jemɛen idrimen i wmextan. Azekka-nni ad d-awin amejjay i wakken ad asyessexten i weqcic, w-agi deg talliyin yezrin, ma d tura ttawin aqcic ara d-ixetnen ɣer sbiṭer anida llan wallalen d ttawil n udawi.